nibzard/narodne-novine-full-text-markdown huggingface dataset:
## Pravilnik o izmjenama Pravilnika o provedbi mjere 202 - "Priprema i provedba lokalnih strategija ruralnog razvoja" unutar IPARD programa

### NN 45/2014 (9.4.2014.), Pravilnik o izmjenama Pravilnika o provedbi mjere 202 - "Priprema i provedba lokalnih strategija ruralnog razvoja" unutar IPARD programa

MINISTARSTVO POLJOPRIVREDE

845

Na temelju članka 1. i 4. Zakona o potvrđivanju Sporazuma između Vlade Republike Hrvatske i Komisije Europskih zajednica o pravilima za suradnju u vezi s financijskom pomoći Europske komisije Republici Hrvatskoj i provedbe pomoći u okviru komponente V. (IPARD) Instrumenta pretpristupne pomoći (IPA) (»Narodne novine – Međunarodni ugovori« broj 10/2008), ministar nadležan za poljoprivredu donosi

PRAVILNIK

O IZMJENAMA PRAVILNIKA O PROVEDBI MJERE 202 – »PRIPREMA I PROVEDBA LOKALNIH STRATEGIJA RURALNOG RAZVOJA« UNUTAR IPARD PROGRAMA

Članak 1.

U Pravilniku o provedbi Mjere 202 – »Priprema i provedba lokalnih strategija ruralnog razvoja« unutar IPARD programa (»Narodne novine« br. 24/2013, 36/2013 i 112/2013) u članku 17. stavku 3. alineja h) briše se.

Dosadašnje alineje i), j), k), l), m), n), o) i p) postaju alineje h), i), j), k), l), m), n) i o).

Članak 2.

U članku 23. stavku 1. alineja h) briše se.

U članku 23. stavku 2. alineja a) briše se.

Dosadašnje alineje b), c), d) i e) postaju alineje a), b), c) i d).

Članak 3.

U članku 25. alineja 5. briše se.

Dosadašnje alineja 6. postaje alineja 5.

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-01/73

Urbroj: 525-08/0478-14-38

Zagreb, 24. ožujka 2014.

Ministar

Tihomir Jakovina, v. r.

Pravilnik, NN 45/2014-845
## Pravilnik o izmjenama Pravilnika o dokumentaciji potrebnoj za raspisivanje javnog poziva za zakup, zakup za ribnjake i zamjenu poljoprivrednog zemljišta u vlasništvu Republike Hrvatske

### NN 45/2014 (9.4.2014.), Pravilnik o izmjenama Pravilnika o dokumentaciji potrebnoj za raspisivanje javnog poziva za zakup, zakup za ribnjake i zamjenu poljoprivrednog zemljišta u vlasništvu Republike Hrvatske

MINISTARSTVO POLJOPRIVREDE

846

Na temelju članka 28. stavka 4. Zakona o poljoprivrednom zemljištu (»Narodne novine«, broj 39/2013) ministar poljoprivrede donosi

PRAVILNIK

O IZMJENAMA PRAVILNIKA O DOKUMENTACIJI POTREBNOJ ZA RASPISIVANJE JAVNOG POZIVA ZA ZAKUP, ZAKUP ZA RIBNJAKE I ZAMJENU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE

Članak 1.

U Pravilniku o dokumentaciji potrebnoj za raspisivanje javnog poziva za zakup, zakup za ribnjake i zamjenu poljoprivrednog zemljišta u vlasništvu Republike Hrvatske (»Narodne novine«, broj 84/13) članak 2. mijenja se i glasi:

»(1) Dokumentacija potrebna za raspisivanje javnog poziva za zakup poljoprivrednog zemljišta je sljedeća:

a) popunjeni obrazac zahtjeva s popisom katastarskih čestica za koje se traži raspisivanje javnog poziva,

b) uvjerenje jedinice lokalne samouprave da poljoprivredno zemljište nije dano u neki od oblika raspolaganja državnim poljoprivrednim zemljištem,

(2) Obrazac zahtjeva iz stavka 1. točka a) ovoga članka nalazi se na mrežnoj stranici Agencije za poljoprivredno zemljište (u daljnjem tekstu: Agencija).

(3) Popunjeni obrazac zahtjeva iz stavka 1. točka a) ovoga članka, zajedno s pripadajućom dokumentacijom, šalje se elektronički na mail adresu navedenu na mrežnoj stranici Agencije, ili iznimno putem telefaksa.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 320-02/14-01/106

Urbroj: 525-07/0365-14-3

Zagreb, 27. ožujka 2014.

Ministar

Tihomir Jakovina, v. r.

Pravilnik, NN 45/2014-846
## Pravilnik o izmjeni Pravilnika o načinu propisivanja i izdavanja lijekova na recept

### NN 45/2014 (9.4.2014.), Pravilnik o izmjeni Pravilnika o načinu propisivanja i izdavanja lijekova na recept

45 09.04.2014 Pravilnik o izmjeni Pravilnika o načinu propisivanja i izdavanja lijekova na recept

HRVATSKI ZAVOD ZA ZDRAVSTVENO OSIGURANJE

850

Na osnovi članka 20. stavka 9., a u svezi s člankom 157. točkom 7. Zakona o obveznom zdravstvenom osiguranju (»Narodne novine« broj 80/13. i 137/13.), članka 17. Pravilnika o mjerilima za razvrstavanje lijekova te o propisivanju i izdavanju lijekova na recept (»Narodne novine« broj 86/13. i 90/13.) i članka 26. točke 11. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11.,18/13. i 1/14.), Upravno vijeće Hrvatskog zavoda za zdravstveno osiguranje na 60. sjednici održanoj 26. ožujka 2014. godine donijelo je

PRAVILNIK

O IZMJENI PRAVILNIKA O NAČINU PROPISIVANJA I IZDAVANJA LIJEKOVA NA RECEPT

Članak 1.

U Pravilniku o načinu propisivanja i izdavanja lijekova na recept (»Narodne novine« broj 17/09., 46//09., 04/10., 13/10., 110/10., 131/10., 01/11., 16/11., 52/11., 129/13. i 146/13.) u članku 10. stavak 1. mijenja se i glasi:

»U slučaju kućnog liječenja i zdravstvene njege u kući osigurane osobe, doktor primarne zdravstvene zaštite može na jedan recept propisati zavojni materijal naveden u osnovnoj, odnosno dopunskoj listi lijekova Zavoda, a najviše za potrebe liječenja do 7 dana.«

Članak 2.

Ovaj Pravilnik stupa na snagu dan nakon objave u »Narodnim novinama«.

Klasa: 025-04/14-01/77

Urbroj: 338-01-01-14-01

Zagreb, 26. ožujka 2014.

Predsjednik
Upravnog vijeća Hrvatskog zavoda za zdravstveno osiguranje
prim. mr. sc. Marijan Cesarik, dr. med., v. r.

Pravilnik, NN 45/2014-850
## Pravilnik o izmjenama i dopunama Pravilnika o ortopedskim i drugim pomagalima

### NN 45/2014 (9.4.2014.), Pravilnik o izmjenama i dopunama Pravilnika o ortopedskim i drugim pomagalima

HRVATSKI ZAVOD ZA ZDRAVSTVENO OSIGURANJE

851

PRAVILNIK

O IZMJENAMA I DOPUNAMA PRAVILNIKA O ORTOPEDSKIM I DRUGIM POMAGALIMA

Članak 1.

U Pravilniku o ortopedskim i drugim pomagalima (»Narodne novine« broj 7/12., 14/12., 23/12., 25/12., 45/12., 69/12., 85/12., 92/12., 119/12., 147/12., 21/13., 38/13., 93/13., 119/13., 125/13., 129/13., 136/13., 141/13., 154/13., 11/14., 12/14., 22/14. i 34/14.) Popis pomagala iz članka 7. stavke 3. mijenja se:

Podaci upisani pod šiframa HZZO-a prema ISO 9999, mijenjaju se i glase:

»

**[TABELA](dodatni/431169.pdf)**

Pomagala i podaci upisani pod šiframa HZZO-a prema ISO 9999:214527151201, 214527151202, 214527151203, 214527151204, 214527151205, 214527151206, 214527151207, 214527151208, 214527151302, 214527151303, 214527151304, 214527151305, 214527151306, 214527151307, 214527151308, 214527151401, 214527151402, 214527151403, 214527151404, 214527151405, 214527151406, 214527151407, 214527151408, 214527151501, 214527151502, 214527151503, 214527151504, 214527151505, 214527151506, 214527151507, 214527151508, 214527151601, 214527151602, 214527151603, 214527151604, 214527151605, 214527151606, 214527151607, 214527151608, 214527151701, 214527151702, 214527151703, 214527151704, brišu se.

Članak 2.

Ovaj Pravilnik stupa na snagu petnaestog dana od dana objave u »Narodnim novinama«.

Klasa: 025-04/14-01/75

Urbroj: 338-01-01-14-1

Zagreb, 26. ožujka 2014.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

45 09.04.2014 Pravilnik o izmjenama i dopunama Pravilnika o ortopedskim i drugim pomagalima

Pravilnik, NN 45/2014-851
## Odluka o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje

### NN 45/2014 (9.4.2014.), Odluka o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

853

Na osnovi odredbi članka 20. stavka 7., a u vezi s člankom 157. točkom 20. Zakona o obveznom zdravstvenom osiguranju (»Narodne novine« broj 80/13. i 137/13) i članka 26. točke 10. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13. i 1/14.), Upravno vijeće Hrvatskog zavoda za zdravstveno osiguranje na 60. sjednici održanoj 26. ožujka 2014. godine donijelo je

ODLUKU

O IZMJENAMA I DOPUNAMA ODLUKE O UTVRĐIVANJU DOPUNSKE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Dopunske liste lijekova Hrvatskog zavoda za zdravstveno osiguranje (»Narodne novine« broj 9/14. i 12/14.) u Dopunskoj listi lijekova:

– podaci pod sljedećim šiframa anatomsko-terapijsko-kemijske (ATK) klasifikacije lijekova Svjetske zdravstvene organizacije mijenjaju se i glase:

****[****TABELA****](dodatni/431177.pdf)****

Članak 2.

Ova odluka stupa na snagu petnaestog dana od dana objave u »Narodnim novinama«.

Klasa: 025-04/14-01/79

Urbroj: 338-01-01-14-1

Zagreb, 26. ožujka 2014.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

45 09.04.2014 Odluka o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje

45 09.04.2014 Odluka o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje

Odluka, NN 45/2014-853
## Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

### NN 45/2014 (9.4.2014.), Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

854

Na osnovi odredbi članka 20. stavka 7., a u vezi s člankom 157. točkom 20. Zakona o obveznom zdravstvenom osiguranju (»Narodne novine« broj 80/13. i 137/13) i članka 26. točke 10. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13. i 1/14.), Upravno vijeće Hrvatskog zavoda za zdravstveno osiguranje na 60. sjednici održanoj 26. ožujka 2014. godine donijelo je

ODLUKU

O IZMJENAMA I DOPUNAMA ODLUKE O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine« broj 9/14., 12/14. i 18/14.) u Osnovnoj listi lijekova:

– podaci pod sljedećim šiframa anatomsko-terapijsko-kemijske (ATK) klasifikacije lijekova Svjetske zdravstvene organizacije mijenjaju se i glase:

**[**TABELA**](dodatni/431174.pdf)**

Članak 2.

Ova odluka stupa na snagu petnaestog dana od dana objave u »Narodnim novinama«.

Klasa: 025-04/14-01/78

Urbroj: 338-01-01-14-1

Zagreb, 26. ožujka 2014.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

45 09.04.2014 Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

Odluka, NN 45/2014-854
## Pravilnik o izmjenama Pravilnika o uvjetima za stjecanje i provjeru stručnih znanja potrebnih za dobivanje ovlaštenja za obavljanje poslova zastupanja u osiguranju, odnosno posredovanja u osiguranju i reosiguranju

### NN 45/2014 (9.4.2014.), Pravilnik o izmjenama Pravilnika o uvjetima za stjecanje i provjeru stručnih znanja potrebnih za dobivanje ovlaštenja za obavljanje poslova zastupanja u osiguranju, odnosno posredovanja u osiguranju i reosiguranju

45 09.04.2014 Pravilnik o izmjenama Pravilnika o uvjetima za stjecanje i provjeru stručnih znanja potrebnih za dobivanje ovlaštenja za obavljanje poslova zastupanja u osiguranju, odnosno posredovanja u osiguranju i reosiguranju

HRVATSKA AGENCIJA ZA NADZOR FINANCIJSKIH USLUGA

856

Na temelju članka 263. točke 1. Zakona o osiguranju (»Narodne novine« broj 151/05, 87/08, 82/09 i 54/13), Hrvatska agencija za nadzor financijskih usluga na sjednici Upravnog vijeća održanoj 28. travnja 2014. donosi

PRAVILNIK

O IZMJENAMA PRAVILNIKA O UVJETIMA ZA STJECANJE I PROVJERU STRUČNIH ZNANJA POTREBNIH ZA DOBIVANJE OVLAŠTENJA ZA OBAVLJANJE POSLOVA ZASTUPANJA U OSIGURANJU, ODNOSNO POSREDOVANJA U OSIGURANJU I REOSIGURANJU

Članak 1.

U Pravilniku o uvjetima za stjecanje i provjeru stručnih znanja potrebnih za dobivanje ovlaštenja za obavljanje poslova zastupanja u osiguranju, odnosno posredovanja u osiguranju i reosiguranju (»Narodne novine« broj 76/13) u članku 6. mijenja se stavak 1. i glasi:

»(1) Upravno vijeće Agencije Odlukom imenuje i razrješava predsjednika i zamjenika predsjednika Komisije, tajnika i zamjenika tajnika Komisije i članove Komisije.«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/13-04/27

Urbroj: 326-660-14-2

Zagreb, 28. ožujka 2014.

Predsjednik Upravnog vijeća
Petar-Pierre Matek, v. r.

Pravilnik, NN 45/2014-856
## Odluka o dodjeli odlikovanja Reda kneza Branimira s ogrlicom Njegovoj Ekscelenciji barunu Nikoli Adamovichu Čepinskom

### NN 46/2014 (11.4.2014.), Odluka o dodjeli odlikovanja Reda kneza Branimira s ogrlicom Njegovoj Ekscelenciji barunu Nikoli Adamovichu Čepinskom

PREDSJEDNIK REPUBLIKE HRVATSKE

857

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom, za razvijanje dobrih odnosa i uspješnu dugogodišnju suradnju između Republike Hrvatske i Suverenog malteškog vojnog reda, odlikuje se

Njegova Ekscelencija barun NIKOLA ADAMOVICH ČEPINSKI.

Klasa: 060-03/14-06/01

Urbroj: 71-05-04/1-14-01

Zagreb, 28. siječnja 2014.

Predsjednik

Republike Hrvatske

Ivo Josipović, v. r.

Odluka, NN 46/2014-857
## Odluka o dodjeli odlikovanja Reda kneza Branimira s ogrlicom Njegovoj Ekscelenciji Yosefu Amraniu

### NN 46/2014 (11.4.2014.), Odluka o dodjeli odlikovanja Reda kneza Branimira s ogrlicom Njegovoj Ekscelenciji Yosefu Amraniu

PREDSJEDNIK REPUBLIKE HRVATSKE

858

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141106), donosim

ODLUKU

O DODJELI ODLIKOVANJA

Redom kneza Branimira s ogrlicom, za razvijanje dobrih odnosa između Republike Hrvatske i Države Izrael, odlikuje se

Njegova Ekscelencija YOSEF AMRANI.

Klasa: 060-04/14-06/01

Urbroj: 71-05-04/1-14-01

Zagreb, 21. siječnja 2014.

Predsjednik

Republike Hrvatske

Ivo Josipović, v. r.

Odluka, NN 46/2014-858
## Odluka o dodjeli odlikovanja Reda kneza Branimira s ogrlicom Njegovoj Ekscelenciji Paolu Tiagu Fernandesu Jeronimu da Silvi

### NN 46/2014 (11.4.2014.), Odluka o dodjeli odlikovanja Reda kneza Branimira s ogrlicom Njegovoj Ekscelenciji Paolu Tiagu Fernandesu Jeronimu da Silvi

PREDSJEDNIK REPUBLIKE HRVATSKE

859

Na temelju odredbe članka 99. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141106), donosim

ODLUKU

O DODJELI ODLIKOVANJA

Redom kneza Branimira s ogrlicom, za razvijanje dobrih odnosa između Republike Hrvatske i Portugalske Republike, odlikuje se

Njegova Ekscelencija PAULO TIAGO FERNANDES JERÓNIMO da SILVA.

Klasa: 060-04/14-06/02

Urbroj: 71-05-04/1-14-01

Zagreb, 10. veljače 2014.

Predsjednik

Republike Hrvatske

Ivo Josipović, v. r.

Odluka, NN 46/2014-859
## Odluka o dodjeli odlikovanja Reda Petra Zrinskog i Frana Krste Frankopana s pozlaćenim pleterom Fadilu (Alija) Pugonji

### NN 46/2014 (11.4.2014.), Odluka o dodjeli odlikovanja Reda Petra Zrinskog i Frana Krste Frankopana s pozlaćenim pleterom Fadilu (Alija) Pugonji

PREDSJEDNIK REPUBLIKE HRVATSKE

860

Na temelju članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Petra Zrinskog i Frana Krste Frankopana s pozlaćenim pleterom, kao časni znak vječnog spomena poginulima u humanitarnom razminiranju Republike Hrvatske nakon završetka ratnih djelovanja, posmrtno se odlikuje

FADIL (Alija) PUGONJA.

Klasa: 060-04/13-10/01

Urbroj: 71-05-04/1-14-01

Zagreb, 12. veljače 2014.

Predsjednik

Republike Hrvatske

Ivo Josipović, v. r.

Odluka, NN 46/2014-860
## Odluka o dodjeli odlikovanja Reda Petra Zrinskog i Frana Krste Frankopana s pozlaćenim pleterom - posmrtno

### NN 46/2014 (11.4.2014.), Odluka o dodjeli odlikovanja Reda Petra Zrinskog i Frana Krste Frankopana s pozlaćenim pleterom - posmrtno

PREDSJEDNIK REPUBLIKE HRVATSKE

861

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 15. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Petra Zrinskog i Frana Krste Frankopana s pozlaćenim pleterom, kao časni znak vječnog spomena poginulima u humanitarnom razminiranju Republike Hrvatske nakon završetka ratnih djelovanja, posmrtno se odlikuju

1. ZORAN (Dušan) ADAMOVIĆ

2. JOZO (Ivan) BARIĆ

3. PERO (Petar) BARIŠIĆ

4. MARIN (Šime) BERETIN

5. STJEPAN (Mato) BIŠKUP

6. STEVAN (Miodrag) BOŽIĆ

7. SINIŠA (Vinko) BRIZAR

8. FRANJO (Đuro) CERANČEVIĆ

9. VLADIMIR (Ivan) ČORDAŠIĆ

10. MILAN (Franjo) DETELJ

11. ADRIJANO (Ivan) DOBRILOVIĆ

12. ZDENKO (Ivan) FRANJIČEVIĆ

13. FILIP (Joso) GAĆINA

14. STJEPAN (Mirko) HABAN

15. ANTUN (Antun) HILA

16. ANTUN (Milan) KELIĆ

17. DANIEL (Marija) KOIĆ

18. BRANKO (Branko) KRALJIĆ

19. NENAD (Izidor) KRAMARIĆ

20. DARKO (Alojz) KRAUZ

21. ZDRAVKO (Ljudevit) KUCELJ

22. ĐURO (Slavko) KUDLEK

23. BRANIMIR (Zlatko) LITEPLO

24. ZORAN (Mijo) LOZIĆ

25. ŽELJKO (Stjepan) MATANOVIĆ

26. MARIO (Ivan) OSTAJMER

27. MILENKO (Mijo) PERAK

28. MILJENKO (Franjo) PESEK

29. IGOR (Mate) PEZELJ

30. KREŠO (Živko) POLAČEK

31. RENATO (Jure) POLIĆ-STRINIĆ

32. SLAVOLJUB (Mihael) PUHAČ

33. STJEPAN (Božo) RAVNJAK

34. RENATO (Joso) SPAHIJA

35. DRAŽEN (Ivan) ŠILHAN

36. DRAGUTIN (Josip) ŠOŠTARIĆ.

Klasa: 060-03/13-10/06

Urbroj: 71-05-04/1-14-01

Zagreb, 21. siječnja 2014.

Predsjednik

Republike Hrvatske

Ivo Josipović, v. r.

Odluka, NN 46/2014-861
## Odluka o dodjeli odlikovanja Reda hrvatskog pletera Andreu Boziu Bruni Fournieru

### NN 46/2014 (11.4.2014.), Odluka o dodjeli odlikovanja Reda hrvatskog pletera Andreu Boziu Bruni Fournieru

PREDSJEDNIK REPUBLIKE HRVATSKE

862

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom hrvatskog pletera za osobiti doprinos dobrobiti građana Republike Hrvatske te višegodišnju humanitarnu i medicinsku skrb za djecu stradalu tijekom Domovinskog rata, odlikuju se

ANDRÉ BOZIO

BRUNO FOURNIER.

Klasa: 060-04/13-16/04

Urbroj: 71-05-04/1-14-01

Zagreb, 21. siječnja 2014.

Predsjednik

Republike Hrvatske

Ivo Josipović, v. r.

Odluka, NN 46/2014-862
## Odluka o dodjeli priznanja Hrvatske državne nagrade maestru Milanu (Petar) Horvatu - posmrtno

### NN 46/2014 (11.4.2014.), Odluka o dodjeli priznanja Hrvatske državne nagrade maestru Milanu (Petar) Horvatu - posmrtno

PREDSJEDNIK REPUBLIKE HRVATSKE

863

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 25. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI PRIZNANJA

Hrvatska državna nagrada, za iznimno i uspješno promoviranje glazbene umjetnosti i dugogodišnje vrhunsko glazbeno i pedagoško djelovanje u Republici Hrvatskoj i u svijetu, dodjeljuje se posmrtno

maestro MILAN (Petar) HORVAT.

Klasa: 061-01/14-02/01

Urbroj: 71-05-04/1-14-01

Zagreb, 21. siječnja 2014.

Predsjednik

Republike Hrvatske

Ivo Josipović, v. r.

Odluka, NN 46/2014-863
## Rješenje o istovremenom raspuštanju Gradskog vijeća Grada Vukovara i razrješenju gradonačelnika Grada Vukovara i njegovih zamjenica

### NN 46/2014 (11.4.2014.), Rješenje o istovremenom raspuštanju Gradskog vijeća Grada Vukovara i razrješenju gradonačelnika Grada Vukovara i njegovih zamjenica

46 11.04.2014 Rješenje o istovremenom raspuštanju Gradskog vijeća Grada Vukovara i razrješenju gradonačelnika Grada Vukovara i njegovih zamjenica

VLADA REPUBLIKE HRVATSKE

864

Na temelju članka 85.a Zakona o lokalnoj i područnoj (regionalnoj) samoupravi (»Narodne novine«, br. 33/2001, 60/2001, 129/2005, 109/2007, 125/2008, 36/2009, 150/2011, 144/2012 i 19/2013 – pročišćeni tekst), Vlada Republike Hrvatske je na sjednici održanoj 10. travnja 2014. godine donijela

RJEŠENJE

O ISTOVREMENOM RASPUŠTANJU GRADSKOG VIJEĆA GRADA VUKOVARA I RAZRJEŠENJU GRADONAČELNIKA GRADA VUKOVARA I NJEGOVIH ZAMJENICA

I.

Istovremeno se raspušta Gradsko vijeće Grada Vukovara i razrješuje gradonačelnik Grada Vukovara i njegove zamjenice koje su izabrane zajedno s njim.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Gradu Vukovaru za obavljanje poslova iz nadležnosti Gradskog vijeća i gradonačelnika Grada Vukovara.

III.

Sredstva za rad povjerenika Vlade Republike Hrvatske osiguravaju se u proračunu Grada Vukovara.

IV.

Stupanjem na snagu ovoga Rješenja prestaje mandat članovima Gradskog vijeća Grada Vukovara i mandat Željka Sabe, gradonačelnika Grada Vukovara te mandat Danijele Stanković i Drinke Komljenović, zamjenica gradonačelnika Grada Vukovara koje su izabrane zajedno s gradonačelnikom.

V.

Ovo Rješenje stupa na snagu danom objave u »Narodnim novinama«.

Klasa: 022-03/14-09/08
Urbroj: 50301-09/06-14-2
Zagreb, 10. travnja 2014.

Predsjednik
Zoran Milanović, v. r.

Rješenje, NN 46/2014-864
## Rješenje o imenovanju povjerenika Vlade Republike Hrvatske za obavljanje poslova iz nadležnosti Gradskog vijeća i gradonačelnika Grada Vukovara

### NN 46/2014 (11.4.2014.), Rješenje o imenovanju povjerenika Vlade Republike Hrvatske za obavljanje poslova iz nadležnosti Gradskog vijeća i gradonačelnika Grada Vukovara

VLADA REPUBLIKE HRVATSKE

865

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 85.b i članka 86. stavka 1. točke 5. Zakona o lokalnoj i područnoj (regionalnoj) samoupravi (»Narodne novine«, br. 33/2001, 60/2001, 129/2005, 109/2007, 125/2008, 36/2009, 150/2011, 144/2012 i 19/2013 – pročišćeni tekst), Vlada Republike Hrvatske je na sjednici održanoj 10. travnja 2014. godine donijela

RJEŠENJE

O IMENOVANJU POVJERENIKA VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI GRADSKOG VIJEĆA I GRADONAČELNIKA GRADA VUKOVARA

1. Imenuje se DAMIR GRIZELJ povjerenikom Vlade Republike Hrvatske za obavljanje poslova iz nadležnosti Gradskog vijeća i gradonačelnika Grada Vukovara.

2. Povjerenik Vlade Republike Hrvatske za svoj rad odgovara Vladi Republike Hrvatske.

3. Povjerenik Vlade Republike Hrvatske podnosi izvješće o svom radu Vladi Republike Hrvatske putem Ministarstva uprave.

4. Povjerenik Vlade Republike Hrvatske počet će obnašati dužnost danom objave ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 015-01/14-01/08

Urbroj: 5030115/1-14-02

Zagreb, 10. travnja 2014.

Predsjednik

Zoran Milanović, v. r.

Rješenje, NN 46/2014-865
## Pravilnik o izmjeni Pravilnika o mjerama za sprječavanje unošenja i širenja organizama štetnih za bilje, biljne proizvode i druge nadzirane predmete i mjerama suzbijanja tih organizama

### NN 46/2014 (11.4.2014.), Pravilnik o izmjeni Pravilnika o mjerama za sprječavanje unošenja i širenja organizama štetnih za bilje, biljne proizvode i druge nadzirane predmete i mjerama suzbijanja tih organizama

46 11.04.2014 Pravilnik o izmjeni Pravilnika o mjerama za sprječavanje unošenja i širenja organizama štetnih za bilje, biljne proizvode i druge nadzirane predmete i mjerama suzbijanja tih organizama

MINISTARSTVO POLJOPRIVREDE

866

Na temelju članka 7. stavka 3., članka 8. stavka 2., članka 10. stavka 4., članka 11. stavka 5., članka 34. stavaka 9. i 10., članka 38. stavka 3., članka 39. stavaka 3., 7. i 8., članka 41. stavka 3., članka 45. stavka 2., članka 46. stavka 4. i članka 47. stavka 5. Zakona o biljnom zdravstvu (»Narodne novine«, br. 75/2005 i 55/2011), ministar poljoprivrede donosi

PRAVILNIK

O IZMJENI PRAVILNIKA O MJERAMA ZA SPRJEČAVANJE UNOŠENJA I ŠIRENJA ORGANIZAMA ŠTETNIH ZA BILJE, BILJNE PROIZVODE I DRUGE NADZIRANE PREDMETE I MJERAMA SUZBIJANJA TIH ORGANIZAMA

Članak 1.

Ovaj Pravilnik sadrži odredbe koje su u skladu sa sljedećim aktom Europske unije:

– Provedbena direktiva Komisije 2014/19/EU od 6. veljače 2014. o izmjeni Priloga I. Direktivi Vijeća 2000/29/EZ o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (SL L 38, 7. 2. 2014.).

Članak 2.

U Pravilniku o mjerama za sprječavanje unošenja i širenja organizama štetnih za bilje, biljne proizvode i druge nadzirane predmete i mjerama suzbijanja tih organizama (»Narodne novine«, br. 74/2006, 84/2010 i 120/2011), u Prilogu 1., Popisu I., dijelu A, odjeljku II., pododjeljku (a), točka 0.1. briše se.

Stupanje na snagu

Članak 3.

Ovaj Pravilnik objavit će se u »Narodnim novinama«, a stupa na snagu 1. lipnja 2014. godine.

Klasa: 011-01/14-01/25
Urbroj: 525-09/0822-14-2
Zagreb, 26. veljače 2014.

Ministar
Tihomir Jakovina, v. r.

Pravilnik, NN 46/2014-866
## Popis službenih laboratorija za hranu i hranu za životinje

### NN 46/2014 (11.4.2014.), Popis službenih laboratorija za hranu i hranu za životinje

MINISTARSTVO POLJOPRIVREDE

867

Ministarstvo poljoprivrede na temelju članka 19. stavka 5., članka 33. stavka 3. Zakona o službenim kontrolama koje se provode sukladno propisima o hrani, hrani za životinje, o zdravlju i dobrobiti životinja (»Narodne novine«, br. 81/2013 i 14/2014) i članka 11. stavka 2. Pravilnika o ovlašćivanju službenih i referentnih laboratorija za hranu i hranu za životinje (»Narodne novine«, br. 86/2010, 7/2011 i 74/2013) objavljuje

[POPIS
SLUŽBENIH LABORATORIJA ZA HRANU I HRANU ZA ŽIVOTINJE](dodatni/431199.pdf)

46 11.04.2014 Popis službenih laboratorija za hranu i hranu za životinje

46 11.04.2014 Popis službenih laboratorija za hranu i hranu za životinje

46 11.04.2014 Popis službenih laboratorija za hranu i hranu za životinje

Ostalo, NN 46/2014-867
## Rješenje Ministarstva rada i mirovinskoga sustava klasa: UP/I-115-01/10-04/04, urbroj: 524-03-01-02/3-14-7 od 19. ožujka 2014. za ABECEDA SIGURNOSTI d.o.o. iz Brckovljana

### NN 46/2014 (11.4.2014.), Rješenje Ministarstva rada i mirovinskoga sustava klasa: UP/I-115-01/10-04/04, urbroj: 524-03-01-02/3-14-7 od 19. ožujka 2014. za ABECEDA SIGURNOSTI d.o.o. iz Brckovljana

46 11.04.2014 Rješenje Ministarstva rada i mirovinskoga sustava klasa: UP/I-115-01/10-04/04, urbroj: 524-03-01-02/3-14-7 od 19. ožujka 2014. za ABECEDA SIGURNOSTI d.o.o. iz Brckovljana

MINISTARSTVO RADA I MIROVINSKOGA SUSTAVA

868

Na temelju članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08, 75/09 i 143/12) i članka 19. stavka 2. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava, po službenoj dužnosti u predmetu ABECEDA SIGURNOSTI d.o.o. iz Brckovljana, Hrebinečka cesta 14, OIB: 32949230414, donosi

RJEŠENJE

I.

Prestaje ovlaštenje ABECEDA SIGURNOSTI d.o.o. iz Brckovljana, Hrebinečka cesta 14, OIB: 32949230414, za obavljanje sljedećih poslova zaštite na radu:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

II.

Ovim Rješenjem stavlja se izvan snage Rješenje Ministarstva gospodarstva, rada i poduzetništva klasa: UP/I-115-01/10-04/04, urbroj: 526-08-03/2-10-4 od 24. lipnja 2010. godine.

III.

Ovo Rješenje objavit će se u »Narodnim novinama«.

Klasa: UP/I-115-01/10-04/04
Urbroj: 524-03-01-02/3-14-7
Zagreb, 19. ožujka 2014.

Ministar
prof. dr. sc. Mirando Mrsić, dr. med., v. r.

Rješenje, NN 46/2014-868
## Odluka o imenovanju članova Etičkog povjerenstva

### NN 46/2014 (11.4.2014.), Odluka o imenovanju članova Etičkog povjerenstva

46 11.04.2014 Odluka o imenovanju članova Etičkog povjerenstva

USTAVNI SUD REPUBLIKE HRVATSKE

871

Na temelju članka 69. stavka 2. Zakona o izboru članova u Europski parlament iz Republike Hrvatske (»Narodne novine« broj 92/2010., 23/2013. i 143/2013.) Ustavni sud Republike Hrvatske u sastavu Jasna Omejec, predsjednica Suda, te suci Mato Arlović, Marko Babić, Snježana Bagić, Slavica Banić, Mario Jelušić, Davor Krapac, Ivan Matija, Antun Palarić, Aldo Radolović, Duška Šarin i Miroslav Šeparović, na sjednici održanoj 7. travnja 2014., donio je

ODLUKU

O IMENOVANJU ČLANOVA ETIČKOG POVJERENSTVA

I.

Na temelju članka 70. Zakona o izboru članova u Europski parlament iz Republike Hrvatske, predsjednik Etičkog povjerenstva po položaju je predsjednik Hrvatske akademije znanosti i umjetnosti akademik ZVONKO KUSIĆ.

II.

Imenuju se članovi Etičkog povjerenstva:

– prijedlog većinske koalicije političkih stranaka, Socijaldemokratske partije Hrvatske, Hrvatske narodne stranke – liberalnih demokrata, Istarskog demokratskog sabora, Hrvatske stranke umirovljenika, Samostalne demokratske srpske stranke, Bošnjačke demokratske stranke Hrvatske i Održivog razvoja Hrvatske:

1. dr. sc. SNJEŽANA BANOVIĆ, red. prof. art. iz Zagreba,

2. doc. dr. sc. GORAN ČULAR iz Zagreba,

3. doc. dr. sc. SNJEŽANA VASILJEVIĆ iz Zagreba;

– prijedlog oporbenih političkih stranaka, Hrvatske demokratske zajednice, Hrvatske građanske stranke, Hrvatske seljačke stranke, Hrvatske stranke prava dr. Ante Starčević, Hrvatskog demokratskog saveza Slavonije i Baranje, Hrvatskih laburista – Stranke rada i Demokratskog centra:

4. prof. dr. sc. NIKOLA MIJATOVIĆ iz Zagreba,

5. prof. dr. sc. ZVONIMIR LAUC iz Osijeka,

6. prof. dr. sc. BERTO ŠALAJ iz Zagreba.

III.

Etičko povjerenstvo djeluje u prostorijama Hrvatskoga sabora, Zagreb, Trg svetog Marka 6.

Kontakti s Etičkim povjerenstvom ostvaruju se putem poštanske adrese, telefona, telefaksa i e-adrese Hrvatskoga sabora.

IV.

Ova odluka stupa na snagu danom donošenja i objavit će se u »Narodnim novinama«.

Broj: SuT-T-16/2014
Zagreb, 7. travnja 2014.

Predsjednica
prof. dr. sc. Jasna Omejec, v. r.

Odluka, NN 46/2014-871
## Zakon o izmjenama Zakona o predmetima opće uporabe

### NN 47/2014 (16.4.2014.), Zakon o izmjenama Zakona o predmetima opće uporabe

HRVATSKI SABOR

875

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O PREDMETIMA OPĆE UPORABE

Proglašavam Zakon o izmjenama Zakona o predmetima opće uporabe, koji je Hrvatski sabor donio na sjednici 4. travnja 2014. godine.

Klasa: 011-01/14-01/75

Urbroj: 71-05-03/1-14-2

Zagreb, 10. travnja 2014.

Predsjednik

Republike Hrvatske

Ivo Josipović, v. r.

ZAKON

O IZMJENAMA ZAKONA O PREDMETIMA OPĆE UPORABE

Članak 1.

U Zakonu o predmetima opće uporabe (»Narodne novine« br. 39/13.) u članku 39. riječi: »Državni inspektorat« zamjenjuju se riječima: »ministarstvo nadležno za gospodarstvo«.

Članak 2.

U članku 41. stavak 2. briše se.

Članak 3.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/14-01/50

Zagreb, 4. travnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 47/2014-875
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o izmjenama Zakona o transparentnosti tokova javnih sredstava

### NN 47/2014 (16.4.2014.), Zakon o izmjenama Zakona o transparentnosti tokova javnih sredstava

HRVATSKI SABOR

876

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O TRANSPARENTNOSTI TOKOVA JAVNIH SREDSTAVA

Proglašavam Zakon o izmjenama Zakona o transparentnosti tokova javnih sredstava, koji je Hrvatski sabor donio na sjednici 4. travnja 2014. godine.

Klasa: 011-01/14-01/76

Urbroj: 71-05-03/1-14-2

Zagreb, 10. travnja 2014.

Predsjednik

Republike Hrvatske

Ivo Josipović, v. r.

ZAKON

O IZMJENAMA ZAKONA O TRANSPARENTNOSTI TOKOVA JAVNIH SREDSTAVA

Članak 1.

U Zakonu o transparentnosti tokova javnih sredstava (»Narodne novine« br. 72/13.) u članku 5. stavku 2. riječi: », a javna sredstva su mu stavljena na raspolaganje samo za neku ili neke od njih,« brišu se.

Članak 2.

Članak 9. mijenja se i glasi:

»(1) Novčanom kaznom kaznit će se za prekršaj:

– javni poduzetnik koji ne vodi zasebni račun iz kojeg su jasno vidljivi iznosi javnih sredstava stavljeni na raspolaganje i stvarna upotreba tih javnih sredstava, u skladu s člankom 5. stavkom 1. ovoga Zakona,

– poduzetnik s posebnim ovlastima koji ne vodi zasebne račune po različitim djelatnostima iz kojih su jasno vidljivi troškovi i prihodi povezani s različitim djelatnostima i pojedinosti o načinu na koji su troškovi i prihodi dodijeljeni ili raspoređeni na različite djelatnosti, u skladu s člankom 5. stavkom 2. ovoga Zakona,

u iznosu od 500.000,00 do 1.000.000,00 kuna ako je počinitelj pravna osoba, odnosno u iznosu od 250.000,00 do 500.000,00 kuna ako je počinitelj fizička osoba obrtnik ili osoba koja obavlja drugu samostalnu djelatnost, odnosno u iznosu od 25.000,00 do 50.000.00 kuna ako je počinitelj druga fizička osoba.

(2) Novčanom kaznom kaznit će se za prekršaj:

– javni poduzetnik, odnosno poduzetnik s posebnim ovlastima koji ne dostavi Ministarstvu financija podatke u rokovima određenim člankom 6. stavcima 1. i 5. ovoga Zakona,

– javni poduzetnik, odnosno poduzetnik s posebnim ovlastima koji ne čuva podatke u skladu s člankom 6. stavkom 7. ovoga Zakona,

u iznosu od 50.000,00 do 200.000,00 kuna ako je počinitelj pravna osoba, odnosno u iznosu od 25.000,00 do 50.000,00 kuna ako je počinitelj fizička osoba obrtnik ili osoba koja obavlja drugu samostalnu djelatnost, odnosno u iznosu od 10.000,00 do 25.000,00 kuna ako je počinitelj druga fizička osoba.«.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/14-01/46

Zagreb, 4. travnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 47/2014-876
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o izmjeni Zakona o genetski modificiranim organizmima

### NN 47/2014 (16.4.2014.), Zakon o izmjeni Zakona o genetski modificiranim organizmima

HRVATSKI SABOR

877

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O GENETSKI MODIFICIRANIM ORGANIZMIMA

Proglašavam Zakon o izmjeni Zakona o genetski modificiranim organizmima, koji je Hrvatski sabor donio na sjednici 4. travnja 2014. godine.

Klasa: 011-01/14-01/77

Urbroj: 71-05-03/1-14-2

Zagreb, 10. travnja 2014.

Predsjednik

Republike Hrvatske

Ivo Josipović, v. r.

ZAKON

O IZMJENI ZAKONA O GENETSKI MODIFICIRANIM ORGANIZMIMA

Članak 1.

U Zakonu o genetski modificiranim organizmima (»Narodne novine« br. 70/05., 137/09. i 28/13.) u članku 64. stavku 1. podstavak 5. mijenja se i glasi:

»– nad označavanjem GMO-a i/ili proizvoda koji sadrže i/ili se sastoje ili potječu od GMO-a na razini maloprodaje, nadležna je inspekcija za kakvoću hrane središnjeg tijela državne uprave za poslove poljoprivrede.«.

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/14-01/51

Zagreb, 4. travnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 47/2014-877
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o izmjeni Zakona o provedbi Uredbe (EZ) br. 258/97 Europskoga parlamenta i Vijeća od 27. siječnja 1997. godine o novoj hrani i sastojcima nove hrane

### NN 47/2014 (16.4.2014.), Zakon o izmjeni Zakona o provedbi Uredbe (EZ) br. 258/97 Europskoga parlamenta i Vijeća od 27. siječnja 1997. godine o novoj hrani i sastojcima nove hrane

HRVATSKI SABOR

879

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O PROVEDBI UREDBE (EZ) br. 258/97 EUROPSKOGA PARLAMENTA I VIJEĆA OD 27. SIJEČNJA 1997. GODINE O NOVOJ HRANI I SASTOJCIMA NOVE HRANE

Proglašavam Zakon o izmjeni Zakona o provedbi Uredbe (EZ) br. 258/97 Europskoga parlamenta i Vijeća od 27. siječnja 1997. godine o novoj hrani i sastojcima nove hrane, koji je Hrvatski sabor donio na sjednici 4. travnja 2014. godine.

Klasa: 011-01/14-01/79

Urbroj: 71-05-03/1-14-2

Zagreb, 10. travnja 2014.

Predsjednik

Republike Hrvatske

Ivo Josipović, v. r.

ZAKON

O IZMJENI ZAKONA O PROVEDBI UREDBE (EZ) br. 258/97 EUROPSKOGA PARLAMENTA I VIJEĆA OD 27. SIJEČNJA 1997. GODINE O NOVOJ HRANI I SASTOJCIMA NOVE HRANE

Članak 1.

U Zakonu o provedbi Uredbe (EZ) br. 258/97 Europskoga parlamenta i Vijeća od 27. siječnja 1997. godine o novoj hrani i sastojcima nove hrane (»Narodne novine«, br. 18/13.) u članku 8. stavku 2. riječi: »provode gospodarski inspektori Državnog inspektorata« zamjenjuju se riječima: »provodi inspekcija za kakvoću hrane ministarstva nadležnog za poljoprivredu«.

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/14-01/53

Zagreb, 4. travnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 47/2014-879
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o izmjenama Zakona o provedbi Uredbe (EU) br. 528/2012 Europskoga parlamenta i Vijeća u vezi sa stavljanjem na raspolaganje na tržištu i uporabi biocidnih proizvoda

### NN 47/2014 (16.4.2014.), Zakon o izmjenama Zakona o provedbi Uredbe (EU) br. 528/2012 Europskoga parlamenta i Vijeća u vezi sa stavljanjem na raspolaganje na tržištu i uporabi biocidnih proizvoda

HRVATSKI SABOR

880

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O PROVEDBI UREDBE (EU) br. 528/2012 EUROPSKOGA PARLAMENTA I VIJEĆA U VEZI SA STAVLJANJEM NA RASPOLAGANJE NA TRŽIŠTU I UPORABI BIOCIDNIH PROIZVODA

Proglašavam Zakon o izmjenama Zakona o provedbi Uredbe (EU) br. 528/2012 Europskoga parlamenta i Vijeća u vezi sa stavljanjem na raspolaganje na tržištu i uporabi biocidnih proizvoda, koji je Hrvatski sabor donio na sjednici 4. travnja 2014. godine.

Klasa: 011-01/14-01/80

Urbroj: 71-05-03/1-14-2

Zagreb, 10. travnja 2014.

Predsjednik

Republike Hrvatske

Ivo Josipović, v. r.

ZAKON

O IZMJENAMA ZAKONA O PROVEDBI UREDBE (EU) br. 528/2012 EUROPSKOGA PARLAMENTA I VIJEĆA U VEZI SA STAVLJANJEM NA RASPOLAGANJE NA TRŽIŠTU I UPORABI BIOCIDNIH PROIZVODA

Članak 1.

U Zakonu o provedbi Uredbe (EU) br. 528/2012 Europskoga parlamenta i Vijeća u vezi sa stavljanjem na raspolaganje na tržištu i uporabi biocidnih proizvoda (»Narodne novine«, br. 39/13.) u članku 3. stavak 3. mijenja se i glasi:

»(3) Pri provedbi ovoga Zakona Ministarstvo surađuje sa središnjim tijelima državne uprave nadležnima za poslove poljoprivrede, gospodarstva i zaštite okoliša i prirode.«.

Članak 2.

U članku 4. točki 9. riječi: »u suradnji s Državnim inspektoratom« brišu se.

Članak 3.

U članku 5. stavak 2. briše se.

Dosadašnji stavci 3., 4. i 5. postaju stavci 2., 3. i 4.

Članak 4.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/14-01/55

Zagreb, 4. travnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 47/2014-880
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o proglašenju Nacionalnog dana Nikole Tesle - dana znanosti, tehnologije i inovacije

### NN 47/2014 (16.4.2014.), Odluka o proglašenju Nacionalnog dana Nikole Tesle - dana znanosti, tehnologije i inovacije

HRVATSKI SABOR

881

Na temelju članka 81. Ustava Republike Hrvatske, Hrvatski sabor na sjednici 4. travnja 2014. donio je

ODLUKU

O PROGLAŠENJU NACIONALNOG DANA NIKOLE TESLE – DANA ZNANOSTI, TEHNOLOGIJE I INOVACIJE

I.

Dan 10. srpnja proglašava se Nacionalnim danom Nikole Tesle – danom znanosti, tehnologije i inovacije.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 960-01/14-01/01

Zagreb, 4. travnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 47/2014-881
## Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

### NN 47/2014 (16.4.2014.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

882

Na temelju članka 81. Ustava Republike Hrvatske i članaka 11., 12. i 14. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11. i 120/11. – pročišćeni tekst) Hrvatski sabor na sjednici 4. travnja 2014., donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 1. travnja 2014. započinje mirovanje zastupničkog mandata zastupnika mr. sc. DENEŠA ŠOJE.

Zastupničku dužnost zamjenika zastupnika započet će obnašati ŠANDOR JUHAS u skladu s odredbom članka 9. stavka 2. Poslovnika Hrvatskog sabora.

Klasa: 021-14/14-01/04

Zagreb, 4. travnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 47/2014-882
## Odluka o razrješenju zamjenice člana i imenovanju zamjenika člana Nadzornog odbora Hrvatske banke za obnovu i razvitak

### NN 47/2014 (16.4.2014.), Odluka o razrješenju zamjenice člana i imenovanju zamjenika člana Nadzornog odbora Hrvatske banke za obnovu i razvitak

HRVATSKI SABOR

883

Na temelju članka 81. Ustava Republike Hrvatske i članka 17. stavka 3. Zakona o Hrvatskoj banci za obnovu i razvitak (»Narodne novine«, br. 138/06. i 25/13.) Hrvatski sabor, na sjednici 4. travnja 2014., donio je

ODLUKU

O RAZRJEŠENJU ZAMJENICE ČLANA I IMENOVANJU ZAMJENIKA ČLANA NADZORNOG ODBORA HRVATSKE BANKE ZA OBNOVU I RAZVITAK

I.

Razrješuje se zamjenica člana Nadzornog odbora Hrvatske banke za obnovu i razvitak iz reda zastupnika NATALIJA MARTINČEVIĆ.

II.

Za zamjenika člana Nadzornog odbora Hrvatske banke za obnovu i razvitak iz reda zastupnika imenuje se IVICA MANDIĆ.

Klasa: 021-13/14-06/03

Zagreb, 4. travnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 47/2014-883
## Odluka o razrješenju članice i izboru člana Izvršnog odbora Nacionalne grupe Hrvatskoga sabora pri Interparlamentarnoj uniji

### NN 47/2014 (16.4.2014.), Odluka o razrješenju članice i izboru člana Izvršnog odbora Nacionalne grupe Hrvatskoga sabora pri Interparlamentarnoj uniji

HRVATSKI SABOR

884

Na temelju članka 81. Ustava Republike Hrvatske, Hrvatski sabor na sjednici 4. travnja 2014., donio je

ODLUKU

O RAZRJEŠENJU ČLANICE I IZBORU ČLANA IZVRŠNOG ODBORA NACIONALNE GRUPE HRVATSKOGA SABORA PRI INTERPARLAMENTARNOJ UNIJI

I.

Razrješuje se članica Izvršnog odbora Nacionalne grupe Hrvatskoga sabora pri Interparlamentarnoj uniji NATALIJA MARTINČEVIĆ.

II.

Za člana Izvršnog odbora Nacionalne grupe Hrvatskoga sabora pri Interparlamentarnoj uniji bira se MARIJAN ŠKVARIĆ.

Klasa: 021-13/14-04/03

Zagreb, 4. travnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 47/2014-884
## Odluka o razrješenju članice i izboru člana Odbora za gospodarstvo Hrvatskoga sabora

### NN 47/2014 (16.4.2014.), Odluka o razrješenju članice i izboru člana Odbora za gospodarstvo Hrvatskoga sabora

HRVATSKI SABOR

885

Na temelju članka 81. Ustava Republike Hrvatske i članaka 46. i 76. Poslovnika Hrvatskoga sabora, Hrvatski sabor na sjednici 4. travnja 2014., donio je

ODLUKU

O RAZRJEŠENJU ČLANICE I IZBORU ČLANA ODBORA ZA GOSPODARSTVO HRVATSKOGA SABORA

I.

Razrješuje se članica Odbora za gospodarstvo Hrvatskoga sabora NATALIJA MARTINČEVIĆ.

II.

Za člana Odbora za gospodarstvo Hrvatskoga sabora bira se MILORAD BATINIĆ.

Klasa: 021-13/14-12/09

Zagreb, 4. travnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 47/2014-885
## Rješenje o razrješenju pomoćnice ravnatelja Hrvatskog zavoda za zdravstveno osiguranje

### NN 47/2014 (16.4.2014.), Rješenje o razrješenju pomoćnice ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

889

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 113. stavka 2. Zakona o obveznom zdravstvenom osiguranju (»Narodne novine«, br. 80/2013 i 137/2013) i članka 47. stavka 2., a u vezi s člankom 51. stavkom 1. točkom 1. Statuta Hrvatskog zavoda za zdravstveno osiguranje (»Narodne novine«, br. 18/2009, 33/2010, 8/2011, 18/2013 i 1/2014), Vlada Republike Hrvatske je na sjednici održanoj 10. travnja 2014. godine donijela

RJEŠENJE

O RAZRJEŠENJU POMOĆNICE RAVNATELJA HRVATSKOG ZAVODA ZA ZDRAVSTVENO OSIGURANJE

Razrješuje se mr. DUBRAVKA PEZELJ DULIBA, dr. med., dužnosti pomoćnice ravnatelja Hrvatskog zavoda za zdravstveno osiguranje, za zdravstvenu zaštitu, na osobni zahtjev.

Klasa: 080-02/14-02/65

Urbroj: 5030115/1-14-02

Zagreb, 10. travnja 2014.

Predsjednik

Zoran Milanović, v. r.

Rješenje, NN 47/2014-889
## Rješenje o imenovanju pomoćnice ravnatelja Hrvatskog zavoda za zdravstveno osiguranje

### NN 47/2014 (16.4.2014.), Rješenje o imenovanju pomoćnice ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

890

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 113. stavka 2. Zakona o obveznom zdravstvenom osiguranju (»Narodne novine«, br. 80/2013 i 137/2013) i članka 47. stavka 2. Statuta Hrvatskog zavoda za zdravstveno osiguranje (»Narodne novine«, br. 18/2009, 33/2010, 8/2011, 18/2013 i 1/2014), Vlada Republike Hrvatske je na sjednici održanoj 10. travnja 2014. godine donijela

RJEŠENJE

O IMENOVANJU POMOĆNICE RAVNATELJA HRVATSKOG ZAVODA ZA ZDRAVSTVENO OSIGURANJE

Imenuje se DIJANA CIMERA, dr. med., pomoćnicom ravnatelja Hrvatskog zavoda za zdravstveno osiguranje, za zdravstvenu zaštitu.

Klasa: 080-02/14-01/87

Urbroj: 5030115/1-14-02

Zagreb, 10. travnja 2014.

Predsjednik

Zoran Milanović, v. r.

Rješenje, NN 47/2014-890
## Rješenje o razrješenju članice Otočnog vijeća

### NN 47/2014 (16.4.2014.), Rješenje o razrješenju članice Otočnog vijeća

VLADA REPUBLIKE HRVATSKE

891

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 36. stavka 2. točke 3. Zakona o otocima (»Narodne novine«, br. 34/99, 32/2002 i 33/2006), Vlada Republike Hrvatske je na sjednici održanoj 10. travnja 2014. godine donijela

RJEŠENJE

O RAZRJEŠENJU ČLANICE OTOČNOG VIJEĆA

Razrješuje se KSENIJA KOŠČEVIĆ-ČUVALO dužnosti članice Otočnog vijeća, na koju je imenovana kao predstavnica Ministarstva pomorstva, prometa i infrastrukture.

Klasa: 080-02/14-02/66

Urbroj: 5030115/1-14-02

Zagreb, 10. travnja 2014.

Predsjednik

Zoran Milanović, v. r.

Rješenje, NN 47/2014-891
## Rješenje o imenovanju člana Otočnog vijeća

### NN 47/2014 (16.4.2014.), Rješenje o imenovanju člana Otočnog vijeća

VLADA REPUBLIKE HRVATSKE

892

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 36. stavka 2. točke 3. Zakona o otocima (»Narodne novine«, br. 34/99, 32/2002 i 33/2006), Vlada Republike Hrvatske je na sjednici održanoj 10. travnja 2014. godine donijela

RJEŠENJE

O IMENOVANJU ČLANA OTOČNOG VIJEĆA

Imenuje se kap. ZVONIMIR LAURENČIĆ članom Otočnog vijeća, kao predstavnik Ministarstva pomorstva, prometa i infrastrukture.

Klasa: 080-02/14-01/88

Urbroj: 5030115/1-14-02

Zagreb, 10. travnja 2014.

Predsjednik

Zoran Milanović, v. r.

Rješenje, NN 47/2014-892